सैनिक मनोविज्ञान
-विशिष्ट तत्व जन्मजात नहीं होता। यह अर्जित किया जाता है।
सैनिक मनोविज्ञान
( 1 ) जन्मजात या शारीरिक प्रेरणा - इसे जैविक प्रेरणा के नाम से भी सम्बोधित किया जाता है, जिससे प्रेरित होकर व्यक्ति तरह-तरह का व्यवहार करता है। जन्मजात प्रेरणा के अन्तर्गत भूख, प्यास, नींद व यौन आदि शारीरिक आवश्यकताओं से प्रेरित होकर किये गये कार्य आ जाते हैं। ये सभी जीवों में पायी जाती है अतः इसे मौलिक प्रेरणा भी कहा जाता है। शिक्षण के द्वारा इन प्रेरणाओं से प्रेरित व्यक्तियों के व्यवहार में कुछ परिवर्तन एवं परिमार्जन किया जा सकता है। भूख लगने पर पेट की चिकनी मांस पेशियों में संकुचन की क्रिया होने लगती है तथा पेट की दोनों सतहों में रगड़ होने लगती है जिसके फलस्वरूप व्यक्ति दर्द का अनुभव करता है जो कि भोजन करने के उपरान्त दूर हो जाती है। इसी प्रकार प्यास लगने पर गला सूखने लगता है जिससे व्यक्ति बेचैन हो जाता है। उसकी यह बेचैनी पानी पीने के पश्चात् दूर हो जाती है। ये प्रेरणायें व्यक्ति को अन्न व जल की खोज के लिए विवश करती हैं। धूप व वर्षा से बचने के लिए घर की, यौन आवश्यकता की संतुष्टि एवं परिवार को आगे बढ़ाने हेतु जीवन-साथी की व इसी प्रकार की अन्य जैविक आवश्यकताओं की पूर्ति हेतु वह विभिन्न कार्य करता है।